LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL NACIONALINĖS MOKĖJIMO AGENTŪROS PRIE ŽEMĖS ŪKIO MINISTERIJOS NUOLATINĖS AKREDITACIJOS ADMINISTRUOTI EUROPOS ŽEMĖS ŪKIO FONDO KAIMO PLĖTRAI (EŽŪFKP) LĖŠAS SUTEIKIMO IR ŽEMĖS ŪKIO MINISTRO 2007 M. SPALIO 10 D. ĮSAKYMO NR. 3D-450 PRIPAŽINIMO NETEKUSIU GALIOS

2017 m. kovo 22 d. Nr. 3D-191

Vilnius

Vadovaudamasis 2013 m. gruodžio 17 d. Europos Parlamento ir Tarybos reglamentu (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL 2013 L 347, p. 549), su paskutiniais pakeitimais, padarytais 2016 m. gegužės 18 d. Komisijos deleguotuoju reglamentu (ES) 2016/1237 (OL 2016 L 206, p. 1), 2014 m. kovo 11 d. Komisijos deleguotuoju reglamentu (ES) Nr. 907/2014, kuriuo papildomos Europos Parlamento ir Tarybos reglamento (ES) Nr. 1306/2013 nuostatos dėl mokėjimo agentūrų ir kitų įstaigų, finansų valdymo, sąskaitų patvirtinimo, užstatų ir dėl euro naudojimo (OL 2014 L 255, p. 18), su paskutiniais pakeitimais, padarytais 2016 m. lapkričio 3 d. Komisijos deleguotuoju reglamentu (ES) 2017/40 (OL 2017 L 5, p. 11), 2014 m. rugpjūčio 6 d. Komisijos įgyvendinimo reglamento (ES) Nr. 908/2014, kuriuo nustatomos Europos Parlamento ir Tarybos reglamento (ES) Nr. 1306/2013 taikymo taisyklės, susijusios su mokėjimo agentūromis ir kitomis įstaigomis, finansų valdymu, sąskaitų patvirtinimu, patikrų taisyklėmis, užstatais ir skaidrumu (OL 2014 L 255, p. 59), su paskutiniais pakeitimais, padarytais 2016 m. spalio 7 d. Komisijos įgyvendinimo reglamentu (ES) 2016/1786 (OL 2016 L 273, p. 31), 1 straipsnio 3 dalimi, Lietuvos Respublikos Vyriausybės 2007 m. vasario 13 d. nutarimo Nr. 189 „Dėl valstybės institucijų ir įstaigų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo“ 1 ir 2 punktus:

1.	S u t e i k i u Nacionalinei mokėjimo agentūrai prie Žemės ūkio ministerijos nuolatinę akreditaciją administruoti Europos žemės ūkio fondo kaimo plėtrai (EŽŪFKP) lėšas.

2.	P r i p a ž į s t u netekusiu galios Lietuvos Respublikos žemės ūkio ministro 2007 m. spalio 10 d. įsakymą Nr. 3D-450 „Dėl Nacionalinės mokėjimo agentūros prie Žemės ūkio ministerijos akreditavimo Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) lėšoms administruoti“.

Žemės ūkio ministras	Bronius Markauskas